**Výzva na predloženie cenovej ponuky[[1]](#footnote-1)**

**Oddiel I. Identifikácia obstarávateľskej organizácie**

1. **Identifikácia obstarávateľa:**

Obchodné meno: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Kontaktná osoba: Alena Morvayová

Telefón: (+ 421) (2) 5950 1484

E-mail: [morvayova.alena@dpb.sk](mailto:morvayova.alena@dpb.sk)

IČO: 00 492 736

DIČ: 2020298786

IČ DPH: SK2020298786

Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

**Oddiel II. Predmet zákazky**

1. **Názov zákazky: „Zákonný energetický audit DPB, a. s.“**
2. **Označenie zákazky:** CP 30/2023
3. **Druh zákazky:** služby
4. **Predpokladaná hodnota zákazky:** 30 018,00 € bez DPH
5. **CPV kód**:

71314300-5 Poradenské služby pre oblasť efektívneho využitia energie

79212300-6 Zákonom predpísané audítorské služby

1. **Opis predmetu zákazky:**

Predmetom zákazky je vykonanie zákonné energetického auditu, ktorý je povinný pre veľké podniky každé 4 roky v zmysle zákona č. 321/2014 Z. z. o energetickej efektívnosti.

Predmet zákazky je ďalej bližšie špecifikovaný v prílohe č. 1\_Opis predmetu zákazky a v prílohe č. 2 \_Energetický audit \_ DPB \_ Rozsah

1. **Miesto dodania predmetu zákazky:** Dopravný podnik Bratislava, a. s., areály vozovní
2. **Lehota viazanosti cenovej ponuky:** 6 mesiacov
3. **Lehota, miesto a spôsob predkladania ponúk: do 08.09.2023 do 09:00 hod.**

Ponuky je potrebné predkladať elektronicky, a to prostredníctvom IS JOSEPHINE:

<https://josephine.proebiz.com/sk/tender/45690/summary>

1. **Typ zmluvy/objednávky:** Zmluva o dielo (ďalej aj ako „Zmluva“)
2. **Trvanie zmluvy/lehota dodania:** v lehote do 30.11.2023 (viac v prílohe č. 4 výzvy)

**Oddiel III. Obsah ponuky**

1. **Spôsob predloženia ponuky:**

Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky. Súčasťou cenovej ponuky musí byť vyplnený formulár Návrh uchádzača na plnenie kritérií podľa prílohy č. 3 tejto Výzvy a čestné vyhlásenie podľa prílohy č. 6 tejto Výzvy.

Uchádzačom navrhovaná celková cena verejného obstarávania musí byť uvedená na 2 desatinné miesta v EUR bez DPH. V predloženej ponuke musia byť pripojené požadované naskenované doklady a dokumenty tvoriace obsah ponuky, požadované v tejto výzve, ktoré musia byť k termínu predloženia ponuky platné a aktuálne.

1. **Požiadavky na predloženie ponuky a na jej obsah:**

Ponuka musí obsahovať:

1. opis predmetu zákazky (v súlade s opisom v **Prílohe 1 a Prílohy 2 výzvy**).
2. nacenený predmet zákazky podľa **Prílohy 3 výzvy -** Dotazník uchádzača s návrhom na plnenie kritéria – vyplnené a podpísané.
3. informačný formulár o uchádzačovi a vyhlásenia uchádzača – **Príloha 4 výzvy** – vyplnený a podpísaný; vyplneniu jednotlivých položiek/riadkov formulára treba venovať náležitú pozornosť, aby komisia na vyhodnotenie ponúk nemusela vyzývať uchádzača na doplnenie informácií v danom formulári.
4. návrh Zmluvy – **Príloha 5 výzvy** vyplnený a štatutárnym zástupcom podpísaný návrh Zmluvy vrátane všetkých jej príloh. Zmluva môže byť podpísaná kvalifikovaným elektronickým podpisom štatutárneho orgánu uchádzača alebo osôb konajúcich v mene uchádzača alebo môže byť podpísaná listinne a v ponuke bude predložená naskenovaná (napr. formát pdf) listinne podpísaná Zmluva.
5. doklad o oprávnení podnikať, t. j., že ste oprávnený dodávať predmetný tovar, (uskutočňovať stavebné práce alebo poskytovať službu).
6. čestné vyhlásenie uchádzača v zmysle **Prílohy 6 výzvy**.
7. **Podmienky účasti:**

**Osobné postavenie**

Obstarávania sa môže zúčastniť len ten uchádzač, ktorý

1. v zmysle § 32 ods. 1 písm. e) ZVO je oprávnený dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky,
2. v zmysle § 32 ods. 1 písm. f) ZVO nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo štáte sídla, miesta podnikania alebo obvyklého pobytu.

**Finančné a ekonomické postavenie**

Nevyžaduje sa.

**Technická spôsobilosť alebo odborná spôsobilosť**

Vyžaduje sa splnenie podmienok účasti podľa § 34 ods. 1 písm. g) Zákona.

Uchádzač predloží kópiu potvrdenia o zápise do zoznamu energetických audítorov a kópiu dokladu o

poslednom absolvovaní aktualizačnej odbornej prípravy alebo kópiu iného dokladu, ktorý oprávňuje osobu na výkon

činnosti energetického audítora podľa právnych predpisov iného členského štátu Európskej únie alebo štátu, ktorý je

zmluvnou stranou Dohody o Európskom hospodárskom priestore.

1. **Jazyk ponuky:**

Ponuky sa predkladajú v slovenskom alebo českom jazyku.

1. **Kritériá na vyhodnotenie ponúk:**

Ponuky sa budú vyhodnocovať na základe najnižšej ponuky – najnižšej celkovej ceny za predmet zákazky v EUR bez DPH.

1. **Doplňujúce informácie:**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môže rokovať o uzavretí zmluvy s ďalšími uchádzačmi v poradí.

1. **Obhliadka miesta dodania predmetu zákazky:**

Kontaktná osoba:

Ing. Viktor Krázel, mail: krazel.viktor@dpb.sk, mobil: +421 918 855 673

V Bratislave dňa 21.08.2023

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

Ing. Vladimír Pokojný

vedúci oddelenia verejného obstarávania

Prílohy:

1. Opis predmetu zákazky
2. Energetický audit \_ DPB \_ Rozsah
3. Dotazník uchádzača s návrhom na plnenie kritéria
4. Informačný formulár s vyhlásením uchádzača
5. Návrh Zmluvy - tvorí samostatnú prílohu tejto výzvy
6. Čestné vyhlásenie uchádzača

\*\*\*\*\*

**Príloha 1**

**Opis predmetu zákazky**

**ŠPECIFIKÁCIA PREDMETU ZÁKAZKY**

**Zákonný energetický audit veľkého podniku v zmysle zákona č. 321/2014 Z. z. o energetickej efektívnosti**

Dopravný podnik Bratislava, a. s. spadá do kategórie veľkých podnikov a preto podľa zákona č. 321 / 2014 §14 ods. 1 bod a) je povinný vykonávať raz za 4 roky energetický audit.  
  
Podmienky vykonania auditu:

1. Audit musí byť vykonaný v zmysle zákona č. 321/2014 Z. z. o energetickej efektívnosti a vyhlášky Ministerstva hospodárstva Slovenskej republiky č. 179/2015 Z. z. o energetickom audite. Energetický audit musí byť vypracovaný minimálne v rozsahu prílohy č. 6 Smernice EP a Rady č. 2012/27/EÚ o energetickej efektívnosti. Na vypracovanie správy z energetického auditu v štátnom jazyku sa primerane použije vyhláška Ministerstva hospodárstva SR č. 179/2015 Z. z. o energetickom audite. Audit pozostáva minimálne z nasledovných činností:  
   - identifikácia predmetu energetického auditu,  
   - zistenie a vyhodnotenie súčasného stavu predmetu energetického auditu,   
   - vypracovanie návrhu opatrení na zníženie spotreby energie  
   - vypracovanie ekonomického a environmentálneho vyhodnotenia týchto opatrení,  
   - zostavenie súboru odporúčaných opatrení,  
   - záverečné hodnotenie a odporúčanie audítora,  
   - vypracovanie správy z energetického auditu, súhrnného informačného listu a súboru údajov do monitorovacieho systému (podľa prílohy č. 5 vyhlášky č. 179/2015 Z.z.).

- energetický audítor zašle súbor údajov pre monitorovací systém energetickej efektívnosti prevádzkovateľovi monitorovacieho systému (v zmysle zákona č. 321/2014 Z.z. o energetickej efektívnosti §12 ods. 11)

1. Pre výkon auditu sa požaduje predloženie kópie potvrdenia o zápise do zoznamu energetických audítorov a kópie dokladu o poslednom absolvovaní aktualizačnej odbornej prípravy alebo kópie iného dokladu, ktorý oprávňuje osobu na výkon činnosti energetického audítora podľa právnych predpisov iného členského štátu Európskej únie alebo štátu, ktorý je zmluvnou stranou Dohody o Európskom hospodárskom priestore.
2. Správy z energetického auditu budú rozčlenené na jednotlivé vozovne/depá (Olejkárska, Hroboňova, Jurajov dvor, Krasňany, Petržalka) a časť Doprava. Každá z týchto správ bude obsahovať minimálne:  
   - identifikačné údaje objednávateľa energetického auditu,  
   - identifikačné údaje energetického audítora,  
   - identifikáciu predmetu energetického auditu - audit každej vozovne bude rozčlenený na jednotlivé objekty,  
   - zistenie a vyhodnotenie súčasného stavu predmetu energetického auditu v rozsahu podľa § 2 ods. 3 vyhlášky MHSR č. 179/2015 Z.z.,  
   - návrh opatrení podľa § 2 ods. 4 vyhlášky MHSR č. 179/2015 Z.z.,  
   - súbor odporúčaných opatrení podľa § 2 ods. 5 s  
    a) uvedením podmienok, pre ktoré sú hodnoty úspor energie a úspor nákladov stanovené, a  
    b) odôvodnením výberu opatrení súboru odporučených opatrení z hľadiska technických, ekonomických a ďalších zmluvne dohodnutých hodnotiacich kritérií,  
   - ekonomické vyhodnotenie opatrení podľa § 2 ods. 5 písm. e) vyhlášky MHSR č. 179/2015 Z.z. a environmentálne vyhodnotenie opatrení podľa § 2 ods. 5 písm. f)vyhlášky MHSR č. 179/2015 Z.z.,  
   - záznam o odovzdaní a prevzatí písomnej správy, v ktorom sa uvedie dátum odovzdania a prevzatia správy, mená, priezviská a podpisy odovzdávajúceho a preberajúceho,  
   - kópiu potvrdenia o zápise do zoznamu energetických audítorov a kópiu dokladu o poslednom absolvovaní aktualizačnej odbornej prípravy alebo kópiu iného dokladu, ktorý oprávňuje osobu na výkon činnosti energetického audítora podľa právnych predpisov iného členského štátu Európskej únie alebo štátu, ktorý je zmluvnou stranou Dohody o Európskom hospodárskom priestore.

Zároveň požadujeme vydať súhrnnú správu s identifikáciou členenia celého auditu a súhrnom opatrení pre jednotlivé časti.

**Zoznam podkladov k vykonaniu auditu: Technické podklady sú súčasťou výzvy**

Pre Zhotoviteľa budú k dispozícii staršie energetické audity, konkrétne zákonný energetický audit z roku 2019 a účelové energetické audity jednotlivých areálov z rokov 2021 (všetky areály) a 2022 (Depo Petržalka a Depo Hroboňova). Zhotoviteľ dostane všetky dostupné údaje o spotrebách jednotlivých vozovní za posledné tri roky (mesačné údaje z faktúr, v prípade elektriny sú dostupné aj údaje z distribučného portálu – namerané štvrťhodinové maximá s históriou 1 rok).

Projektová dokumentácia je dostupná v rôznom rozsahu, čiastočne elektronická (bude zaslaná Zhotoviteľovi na požiadanie) a väčšinovo v archíve DPB, a. s. – bude dostupná na nahliadnutie, prípadne zapožičanie, podľa potrieb zhotoviteľa.

* Zákonný energetický audit DPB, a. s. 2019.rar
* Petržalka.rar
* Hroboňova.rar
* Účelový energetický audit areálov 2021.rar

**Príloha 2**

**Energetický audit \_ DPB \_ Rozsah**

Tvorí samostatnú prílohu tejto výzvy.

**Príloha 3**

**Dotazník uchádzača s návrhom na plnenie kritéria**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

|  |  |  |  |
| --- | --- | --- | --- |
| **Položky predmetu zákazky** | | **Kúpna cena**  **(v EUR bez DPH)** | **Kúpna cena**  **(v EUR s DPH)** |
| **1.** | **Celková cena za predmet zákazky** |  |  |

**Upozornenie:**

Uchádzač v Celkovej cene v EUR bez DPH za predmet zákazky zohľadní a započíta všetky náklady bez možnosti doúčtovania ďalších nákladov, ktoré mu vzniknú v súvislosti s dodaním predmetu zákazky.

Neplatiteľ DPH túto skutočnosť uvedie vo svojej ponuke a predloží ponuku s cenou v EUR bez DPH.

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2023

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[2]](#footnote-2)

\*\*\*\*\*

**Príloha 4**

**INFORMAČNÝ FORMULÁR**

**o uchádzačovi a spracovateľovi ponuky a vyhlásenie uchádzača**

(štatutárny orgán uchádzača tento formulár podpíše a predloží v ponuke v zmysle bodu 6.5 písm.  a) výzvy)

|  |  |
| --- | --- |
| Meno/názov a sídlo uchádzača: |  |
| Meno a priezvisko štatutárneho orgánu uchádzača: |  |
| IČO: |  |
| webové sídlo: |  |
| tel. číslo: |  |
| Počet zamestnancov uchádzača:  mikropodnik do 10 zamestnancov;  malý podnik do 50 zamestnancov  stredný podnik do 250 zamestnancov | Údaj musí verejný obstarávateľ zverejniť v informácii o výsledku verejného obstarávania |
| Uchádzač je zapísaný v zozname hospodárskych subjektov (áno/nie): |  |
| Uchádzač je zapísaný v registri partnerov verejného sektora (áno/nie): |  |
| Meno/názov subdodávateľa (v aktuálnom prípade): |  |
| Subdodávateľ je zapísaný v zozname hospodárskych subjektov (áno/nie): |  |
| Subdodávateľ je zapísaný v registri partnerov verejného sektora (áno/nie): |  |
| Ponuku, podklady vypracoval (názov/meno, adresa, IČO právnickej alebo fyzickej osoby (§ 49 ods. 5 ZVO): |  |
| **Vyhlásenie uchádzača:**   1. Vyhlasujem, že v tomto postupe verejného obstarávania na predmet zákazky „**Zákonný energetický audit DPB, a. s.**“ sme sa ako uchádzač dôkladne oboznámili s predmetom zákazky i so súťažnými požiadavkami a rešpektujeme všetky pokyny, lehoty, obchodné podmienky a iné skutočnosti obsiahnuté v súťažnej dokumentácii a vo Výzve na predloženie ponúk a nemáme voči ním výhrady. 2. Zároveň vyhlasujem, že nemáme uložený zákaz účasti vo verejnom obstarávaní v zmysle § 32 ods. 1 písm. f) ZVO | |

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2023

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[3]](#footnote-3)

\*\*\*\*\*

**Príloha 5**

**Zmluva o dielo**

Zmluva o dielo tvorí samostatnú prílohu tejto výzvy.

**Príloha 6**

**Čestné vyhlásenie uchádzača**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

**Týmto čestne vyhlasuje, že:**

1. súhlasí s podmienkami súťaže na predmet zákazky pod názvom: **„Zákonný energetický audit DPB, a. s.“,** ktoré určil obstarávateľ vo Výzve na predloženie cenovej ponuky, jej prílohách a v iných dokumentoch poskytnutých obstarávateľom v lehote na predkladanie ponúk,
2. všetky predložené vyhlásenia, doklady, dokumenty a údaje uvedené v cenovej ponuke sú pravdivé a úplné,
3. má oprávnenie dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky [v zmysle § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)],
4. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
5. spĺňa všetky podmienky účasti určené obstarávateľom a poskytne obstarávateľovi na požiadanie doklady, ktoré sú čestným vyhlásením nahradené,
6. ak má povinnosť zapisovať sa do registra partnerov verejného sektora, nemá v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO ani nemá subdodávateľa alebo subdodávateľa podľa osobitného predpisu,ktorí majú povinnosť zapisovať sa do registra partnerov verejného sektora, a ktorí majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 3 písm. c) bod 1. až 13 ZVO,
7. dáva písomný súhlas na to, že doklady, ktoré poskytuje v súvislosti s touto súťažou, môže obstarávateľ spracovávať podľa zákona č. 18/2018 Z.z. o ochrane osobných údajov a o zmene a doplnení niektorých zákonov,
8. dáva písomný súhlas so spracovaním osobných údajov po dobu realizácie súťaže, realizácie zákazky a archivácie dokumentácie k zákazke v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov.

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2023

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[4]](#footnote-4)

\*\*\*\*\*

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) povinný postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)
2. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-2)
3. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-3)
4. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-4)